# Osnovna šola Grad je v lanskem šolskem letu uspela na razpisu projekta Erasmus+ v kategoriji KA122-SCH Mobilnost osebja v splošnem šolskem izobraževanju za neakreditirane institucije, ki je financiran s strani Evropske unije, natančneje s strani Evropske izvajalske agencije za izobraževanje in kulturo. [Erasmus+](https://www.eacea.ec.europa.eu/grants/how-get-grant_en) je program EU, ki podpira izobraževanje, usposabljanje, mlade in šport v Evropi.

S projektom z naslovom **Vsi pomembni - vsi enakovredni! - All important - all equal!** si želimo nabrati znanja in izkušnje v tujini, kjer imajo kakovostne izobraževalne sisteme, navezati stike z evropskimi šolami ter v prihodnosti načrtovati skupne projekte, kamor bodo vključeni tudi učenci. Izboljšati torej želimo kakovost izobraževanja učencev OŠ Grad.

**NAMENI/CILJI PROJEKTA:**

- enake možnosti razvijanja psihofizičnega zdravja za vse učence,

- dvig motivacije za učenje in razvijanje odgovornosti do lastnega zdravja,

- iskanje znanja, podpore in rešitev za delo z učenci s posebnimi potrebami in nadarjenimi učenci,

- motivacija učiteljev za uvajanje sprememb in novosti v poučevanje, pridobivanje mednarodnih izkušenj, razvijanje medkulturnih in jezikovnih kompetenc.

**V okviru projekta bomo izvedli 8 mobilnosti:** 4 strukturirane tečaje in 4 sledenja na delovnem mestu oz. obiske šol.**Strukturirana tečaja bosta potekala na Finskem in v Islandiji. Na Irskem in v nekaterih uspešnih skandinavskih državah (Švedska, Danska) pa bomo obiskali šole, kjer bomo neposredno vključeni v njihove izobraževalne procese.**

Verjamemo, da bomo s pridobljenim znanjem in izkušnjami doprinesli k ciljem in viziji šole.

Koordinatorica projekta, Valerija Danč